rejauldu/bengali-wikipedia huggingface dataset:
সুলেখা কালি হল ব্রিটিশ ভারতে, স্বদেশী আন্দোলনের ভাবধারায় প্রস্তুত বাংলার ঐতিহ্যশালী একটি কালি শিল্প।  ইতিহাস মহাত্মা গান্ধীর ডাকে ভারতবর্ষে বিদেশী পণ্য বর্জন করে স্বদেশি জিনিসের ব্যবহারে জোর দিয়ে আন্দোলন যখন জোর কদমে চলছে, সেসময় দেশীয় কালির কোনো ব্যবস্থা ছিল না। ‘স্বদেশী শিল্পই জাতির মেরুদণ্ড ও বিদেশি শিল্প কারখানা ক্ষতিকর’ এই স্লোগান নিয়ে শুরু হয় সুলেখা কালির পথচলা। স্বাধীনতা সংগ্রামী সতীশচন্দ্র দাশগুপ্ত, যিনি বেঙ্গল কেমিক্যালসের সঙ্গে যুক্ত ছিলেন, অতীতে 'কৃষ্ণধারা' নামে একটি কালি প্রস্তুত করেছিলেন। তিনি নিজের কালির ফর্মুলা তুলে দেন রাজশাহী নিবাসী দুই ভাই, ননীগোপাল মৈত্র আর শঙ্করাচার্য মৈত্রের হাতে। পদার্থবিদ্যার কৃতি ছাত্র, স্বাধীনতা কর্মী ননীগোপালের চেষ্টায় ১৯৩৪ সাল থেকে প্রস্তুত হতে থাকে সুলেখা কালি। প্রথমে এটি 'প্রফেসর মৈত্রের কালি' নামে পরিচিতি পায়। এ কালি দিয়ে সুন্দর লেখা যায়, তাই নাম দেওয়া হয় ‘সু’ লেখা। অনেকের মনে করেন, এই নাম রেখেছেন মহাত্মা গান্ধী। আবার অনেকের মতে, স্বয়ং রবীন্দ্রনাথ ঠাকুর। ১৯৩৪ সালে রাজশাহীতে সূত্রপাত সুলেখা-ওয়ার্কস এর। বাড়ির মহিলারা, যাঁরা স্বাধীনতা সংগ্রামের জন্য কারাবরণ করেছেন, তাঁরা এই কালি তৈরির কাজে অংশ নিয়েছিলেন। ১৯৩৬ সালে কলকাতার মহাত্মা গান্ধী রোডে কোম্পানীর প্রথম শো-রুম চালু হয় এবং দেশজুড়ে সুলেখা কালির একচেটিয়া ব্যবসা শুরু হয়ে যায়। চাহিদার কারণে বাংলার বাইরেও সুলেখা কালির উৎপাদন শুরু হয়। কোম্পানির মাসিক বিক্রি গিয়ে দাঁড়িয়েছিল এক মিলিয়ন বোতল। ৬০ এর দশকে দুটো কারখানা খোলা হয় উত্তর ২৪ পরগণার সোদপুর এবং উত্তরপ্রদেশের গাজিয়াবাদে। দেশের বাইরের বাজারে এই দ্রব্যের চাহিদা ছিল, দক্ষিণ আফ্রিকায় প্রথম দুটি কালির কারখানা সুলেখা কোম্পানী গিয়ে তৈরী করে আসে। ঝর্না কলমের ব্যবহার কমতে থাকায় কারণে জনপ্রিয় সুলেখা কালির বাজার ক্ষতিগ্রস্ত হয় এবং সঙ্কটে পড়ে ১৯৮৮ সালে সালে বন্ধ হয়ে গিয়েছিল যাদবপুরের কালি তৈরির কারখানা। ২০০৬ সালে ফের চালু হয় সুলেখার উৎপাদন। প্রতিযোগিতায় টিকে থাকতে বর্তমানে কালি ছাড়াও, বল পেন, ঝর্ণা কলম, ইরেজার, সাবান, ফিনাইল, ন্যাপথালিনের পাশাপাশি তৈরী হয় সৌর লণ্ঠন ও নানা বিপনন দ্রব্য।     খ্যাতনামা ব্যক্তিত্ব  গান্ধিজী থেকে শুরু করে, জওহরলাল নেহেরু, সুভাষচন্দ্র বসু, কাজী নজরুল ইসলাম, ডঃ রাজেন্দ্র প্রসাদ, মোরারজী দেসাই, বিধানচন্দ্র রায়, তারাশঙ্কর বন্দ্যোপাধ্যায়, হাসান আজিজুল হক, নির্মলেন্দু গুণ, কবি হেলাল হাফিজ, কাজী আনোয়ার হোসেন, অনুবাদক খসরু চৌধুরী প্রমুখ লেখার সময় সুলেখা কালি ব্যবহার করতেন। এই জিনিসের কথা বাঙালি পড়েছে সত্যজিৎ রায়ের কলমে ফেলুদা কাহিনীতে। সুলেখা কালির দোয়াত ধরা পড়েছে তাঁর তৈরি সিনেমার দৃশ্যেও। বিশিষ্ট উদ্যোগপতি হেমেন্দ্রমোহন বোসের অনুরোধে এই কালির বিজ্ঞাপণে রবীন্দ্রনাথ লিখেছিলেন সুলেখা কালি কলঙ্কের চেয়েও কালো।  তথ্যসূত্র  বিষয়শ্রেণী:ঝর্ণা কলম ও কালি নির্মাতা বিষয়শ্রেণী:কালি বিষয়শ্রেণী:ভারতের স্বাধীনতা আন্দোলন
সুমিত্রা মুখোপাধ্যায় (৩০ মার্চ ১৯৪৯ - ২১ মে ২০০৩) একজন খ্যাতনামা ভারতীয় বাঙালি অভিনেত্রী যিনি বাংলা সিনেমায় তার কাজের জন্য পরিচিত ছিলেন। রঞ্জিত মল্লিক, উত্তম কুমার, সৌমিত্র চট্টোপাধ্যায়, সন্তু মুখোপাধ্যায় এবং দীপঙ্কর দে-র মতো অভিনেতাদের সাথে তাঁর অন-স্ক্রিন জুটি জনপ্রিয়।   কর্মজীবন  শ্রীমতি সুমিত্রা মুখোপাধ্যায়ের প্রথম চলচ্চিত্র "আজকের নায়ক" ১৯৭২ সালে মুক্তি পেয়েছিল। তিনি প্রায় ৪০০টি ছবিতে অভিনয় করেছেন, তার অভিনয় দক্ষতা দর্শক-প্রশংসা পেয়েছে।   পুরস্কার   বিজয়ী - বেঙ্গল ফিল্ম জার্নালিস্টস অ্যাসোসিয়েশন - দেবী চৌধুরানীর পক্ষে সেরা সহায়ক অভিনেত্রীর পুরস্কার (১৯৭৫)  বিজয়ী - বেঙ্গল ফিল্ম জার্নালিস্টস অ্যাসোসিয়েশন - অন্বেষণ - এর জন্য সেরা অভিনেত্রীর পুরস্কার (১৯৮৬)  বিজয়ী - ফিল্মফেয়ার পুরস্কার পূর্ব - বৈশাখী মেঘ - সেরা অভিনেত্রী   চলচ্চিত্রের তালিকা  + অভিনীত চলচ্চিত্রের তালিকা সাল  চলচ্চিত্রের নাম ২০০২  অবৈধ  ২০০২  সাথী ২০০০  পারমিতার এক দিন ১৯৯৭  সপ্তমী ১৯৯৭  প্রতিরোধ ১৯৯৫  মেজ বৌ ১৯৯৫  মোহিনী ১৯৯৪  আমি ও মা ১৯৯৪  নাতি বিনোদিনী ১৯৯৩  তপস্যা ১৯৯৩  ভ্রান্ত পথিক ১৯৯৩  ক্রান্তিকাল ১৯৯২  পেন্নাম কলকাতা ১৯৯১  অহংকার  ১৯৯০  গড়মিল ১৯৯০  ব্যবধান ১৯৮৯  মহাপীঠ তারাপীঠ ১৯৮৯  অভিসার ১৯৮৯  অপরাহৃ-এর আলো ১৯৮৯  বিদায় ১৯৮৮  প্রতীক ১৯৮৮  আগমন ১৯৮৮  আগুন ১৯৮৮  ওরা চারজন ১৯৮৮  কলঙ্কিনী নায়িকা ১৯৮৭ অমর কন্টক ১৯৮৭  দাবার চাল ১৯৮৭  স্বর্ণময়ীর ঠিকানা ১৯৮৭  মহামিলন ১৯৮৬  ডাক্তার বৌ ১৯৮৬  পরিনতি ১৯৮৬  স্বর্গ সুখ  ১৯৮৫  আমার পৃথিবী ১৯৮৫  ভালোবাসা ভালোবাসা ১৯৮৫  তিল থেকে তাল ১৯৮৫  মিলন তিথী ১৯৮৫  বৈকুন্ঠের উইল ১৯৮৫  সোনার সংসার ১৯৮৪  দিদি ১৯৮৪  অগ্নি শুদ্ধি ১৯৮৪  মোহনার দিকে ১৯৮৪  দাদামণি ১৯৮৩  সম্পত্তি ১৯৮৩  ইন্দিরা ১৯৮৩  জীবন মরণ ১৯৮৩  অর্পিতা ১৯৮৩  অভিনয় নয় ১৯৮৩  সংসারের ইতিকথা ১৯৮৩  প্রায়শ্চিত্ত ১৯৮২  অমৃত কুম্ভের সন্ধানে ১৯৮২  প্রফুল্ল ১৯৮২  মায়ের আশীর্বাদ ১৯৮২  বদনাম ১৯৮১  কপাল কুন্ডলা ১৯৮১  ন্যায়ের অন্যায় ১৯৮১  ওগো বধূ সুন্দরী ১৯৮১  স্বামী স্ত্রী ১৯৮১  বৈশাখী মেঘ ১৯৮০  প্রিয়তমা ১৯৮০  সমাধান  ১৯৭৯  শ্রীকান্তের উইল ১৯৭৯  নৌকাডুবি ১৯৭৯  চিরন্তন ১৯৭৯  গণদেবতা ১৯৭৯  দেবদাস ১৯৭৮  মান অভিমান ১৯৭৮  তিলোত্তমা ১৯৭৮  তুশি ১৯৭৮  ডাক দিয়ে যাই ১৯৭৮  ময়না ১৯৭৮  বনসারি ১৯৭৭  সন্ধ্যার রাগ ১৯৭৭  এই পৃথিবী পান্থ নিয়াস ১৯৭৭  মন্ত্রমুগ্ধ ১৯৭৭  এক যে ছিলো দেশ ১৯৭৬  দত্তা ১৯৭৫  রাগ অনুরাগ ১৯৭৫  অগ্নিশ্বর ১৯৭৪  ছেড়া তামসুখ ১৯৭৪  বিকেলে ভোরের ফুল ১৯৭৪  দেবী চৌধুরাণী ১৯৭৪  সঙ্গিনী ১৯৭৩  বসন্ত বিলাপ ১৯৭২  আজকের নায়ক   আরও দেখুন    তথ্যসূত্র    বহিঃসংযোগ     বিষয়শ্রেণী:বাঙালি অভিনেত্রী বিষয়শ্রেণী:ভারতীয় বাঙালি অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বাঙালি ব্যক্তি বিষয়শ্রেণী:১৯৪৯-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বাংলা চলচ্চিত্র অভিনেত্রী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মেরাজ (আলাপ) ১৮:১৫, ১০ ফেব্রুয়ারি ২০২০ (ইউটিসি) জাদিদ আল কায়েদা   – (অপসারণের প্রস্তাবনা দেখুনলগ দেখুন) () নিবন্ধটি স্পষ্টত WP:GNG ও WP:ORG এ উত্তীর্ণ নয়। গুগল অনুসন্ধানেও উল্লেখযোগ্যতার কিছু পাই নি। এস. এম. নাজমুস শাকিব (আলাপ) ০৫:৪৬, ৩ ফেব্রুয়ারি ২০২০ (ইউটিসি)  , কোনো সূত্রই এর উল্লেখযোগ্যতা প্রমাণ করে না। -মেরাজ (আলাপ) ০৩:০৬, ৫ ফেব্রুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তলী মসজিদ (১৬৭১ খ্রিস্টাব্দ), এটি দামরি মসজিদ নামেও পরিচিত, ভারতের হায়দ্রাবাদের কারওয়ানে অবস্থিত একটি মসজিদ। এটা গোলকোন্ডা দুর্গ থেকে চারমিনার যাওয়ার পথে ২ কিমি সামনে অবস্থিত। আবদুল্লাহ কুতুব শাহের শাসনামলে (১০৮২ হিজরি) মীর মুসা খান মহলদার মসজিদটি নির্মাণ করেন।   ইতিহাস  সুলতান আবদুল্লাহ কুতুব শাহের শাসনামলে ১৬৭১ খ্রিস্টাব্দে মীর মুসা খান মহলদার মসজিদটি নির্মাণ করেন। এটি কুতুবশাহী স্থাপত্যের অন্যতম সেরা নিদর্শন। মসজিদটি নির্মাণে তিনি হায়দ্রাবাদের মক্কা মসজিদ এবং সুলতান আবদুল্লাহ কুতুব শাহের রাজকীয় স্থপতি ব্যবহার করেছিলেন।India: past & present, 2003, ISBN 81-7648-455-5, by Prakash Chander, Page-148  রাজকীয় নথিতে "গুলজার-ই-আসফিয়া" নামে একটি অধ্যায় রয়েছে। এখানে উল্লেখ রয়েছে যে রাজকীয় স্থপতি যখন মক্কা মসজিদ নির্মাণ করছিলেন, তখন তাকে এতে ব্যয় করা প্রতি টাকার জন্য একটি করে দামরি/দমদি (মুদ্রা) দেওয়া হয়েছিল। এইভাবে সংগৃহীত অর্থ মুসা খান তলী মসজিদ নির্মাণে ব্যয় করেছিলেন। তাই এই মসজিদটিকে দামরি মসজিদও বলা হয়।Toli Masjid in Hyderabad India   স্থাপত্য  alt=|থাম্ব| সামনে সম্মুখভাগে বিস্তারিত stucco কাজ মসজিদটি একটি উঁচু স্তম্ভসহ একটি উঁচু প্লাটফর্মের উপর নির্মিত। এটি দুটি হলে বিভক্ত; বাহিরের হলটিতে পাঁচটি খিলানযুক্ত প্রবেশদ্বার রয়েছে। বাহিরের পাঁচটি খিলানের মধ্যে কেন্দ্রীয় খিলানটি সবচেয়ে বড় এবং সবচেয়ে সুসজ্জিত। কেন্দ্রীয় খিলানটি বাকি চারটির চেয়ে একটু চওড়া এবং অলঙ্কৃত।  প্রার্থনা কক্ষের শিলালিপি থেকে জানা যায় যে মুসা খান (যিনি শেষ কুতুব শাহী সুলতান, আবুল হাসান কুতুব শাহ গোলকুণ্ডার সিংহাসনে আরোহণে গুরুত্বপূর্ণ ভূমিকা পালন করেছিলেন) মসজিদটি নির্মাণ করেছিলেন। গোলকুন্ডা দুর্গের মুসা বুর্জও তিনিই নির্মাণ করেছিলেন।   অবনতি  দ্য হিন্দুর মতে তলী মসজিদের আশেপাশের জমি রাজনৈতিক প্রভাবে স্থানীয় বাসিন্দারা দখল করে নিয়েছে এবং দূষণ ও রক্ষণাবেক্ষণের অভাবে মসজিদের মিনারগুলি তার খোদাই করা সৌন্দর্য হারাচ্ছে।   চিত্রশালা    আরও দেখুন    মক্কা মসজিদ, হায়দ্রাবাদ   তথ্যসূত্র   বিষয়শ্রেণী:১৬৭১-এ ভারতে প্রতিষ্ঠিত বিষয়শ্রেণী:হায়দ্রাবাদ, ভারতের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:হায়দ্রাবাদ রাজ্য
ব্যবহার  {{navy|nation|variant|size=optional|name=optional}}  Produces a flag icon attached to a wikilinked national navy article. Parameters nation — Use either the name of the nation or the three-letter ISO 3166-1 alpha-3 country code variant (optional) — Specifies an alternate (historical) naval flag to use.  This parameter is documented by the appropriate template in :Category:Country data templates.  Note that the standard behaviour of this template is to use the naval variant if present, so there is no need to specify this variant in the template call. size (optional) — Can be used to change the flag icon size name (optional) — Can be used to change the wikilink display text   উদাহরণ  আলজেরিয়া {{navy|Algeria}} →   কানাডা {{navy|Canada}} →  {{navy|Canada|1921}} →   গণপ্রজাতন্ত্রী চীন {{navy|CHN}} →   ফ্রান্স {{navy|France}} →  {{navy|France|name=Marine Nationale}} →   জার্মানি {{Navy|German Empire}} →  {{Navy|Nazi Germany}} →  {{navy|DEU}} →  {{navy|DEU|name=Deutsche Marine}} →   ভারত {{navy|India}} →   ইতালি {{navy|Kingdom of Italy}} →  {{navy|Italy}} →   জাপান {{navy|Japan}} →  {{navy|Empire of Japan}} →   নেদারল্যান্ড্‌স {{navy|Netherlands}} →   নরওয়ে {{navy|NOR}} →   রাশিয়া/সোভিয়েত ইউনিয়ন {{navy|Russian Empire}} →  {{navy|Soviet Union}} →  {{navy|Russia}} →   যুক্তরাজ্য {{navy|United Kingdom}} →  {{navy|United Kingdom|RFA}} →  {{navy|United Kingdom|RMAS}} →   মার্কিন যুক্তরাষ্ট্র {{navy|USA}} →  {{navy|USA|1912}} →  {{navy|USA|coast guard}} →   Other related templates The  template can be used to display the naval flag by itself, using the naval variant as a template parameter: {{flagicon|UK|naval}} →  {{flagicon|CHN|naval}} →  {{flagicon|Japan|naval}} →  {{flagicon|Nazi Germany|naval}} →   Implementation notes By default, this template shows the standard national flag for the selected country, following by a wikilink to "Country Navy".  Both of these items can be changed by adding specific parameters to the appropriate country_data template (complete set found in :Category:Country data templates).  To use a different flag, such as the naval ensign for the nation, use: flag alias-naval = image name of naval ensign To use a different name for the wikilinked navy article, use: link alias-naval = article name  আরও দেখুন Wikipedia:WikiProject Ships/Ensigns  Navy
সাসাউলি () ভারতের হরিয়ানা রাজ্যের যমুনানগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাসাউলি শহরের জনসংখ্যা হল ১৫,৭৫৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সাসাউলি এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
ওতার কাকাবাদজে (; জন্ম: ২৭ জুন ১৯৯৫) হলেন একজন জর্জীয় পেশাদার ফুটবল খেলোয়াড়। তিনি বর্তমানে পোলীয় ক্লাব ক্রাকোভিয়া এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১১ সালে, কাকাবাদজে জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৫ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৬০ ম্যাচে অংশগ্রহণ করেছেন।   প্রারম্ভিক জীবন  ওতার কাকাবাদজে ১৯৯৫ সালের ২৭শে জুন তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাকাবাদজে জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১১ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২০ ম্যাচে অংশগ্রহণ করে ১টি গোল করেছেন।  ২০১৫ সালের ৮ই অক্টোবর তারিখে, ২০ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী কাকাবাদজে জিব্রাল্টারের বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জর্জিয়া ৪–০ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে কাকাবাদজে সর্বমোট ৩ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল জর্জিয়া  ২০১৫  ৩  ০ ২০১৬  ৪  ০ ২০১৭  ৮  ০ ২০১৮  ৮  ০ ২০১৯  ১০  ০ ২০২০  ৫  ০ ২০২১  ৯  ০ ২০২২  ৬  ০ ২০২৩  ৫  ০ ২০২৪  ২  ০ সর্বমোট  ৬০  ০   তথ্যসূত্র    বহিঃসংযোগ                        বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কেএস ক্রাকোভিয়া ফুটবল ক্লাবের খেলোয়াড় বিষয়শ্রেণী:জর্জিয়ার আন্তর্জাতিক যুব ফুটবলার বিষয়শ্রেণী:জর্জিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:জর্জিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:জর্জিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:তিবিলিসির ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব দিনামো তিবিলিসির খেলোয়াড় বিষয়শ্রেণী:তারাগোনা জিমনাস্টিক ক্লাবের ফুটবলার বিষয়শ্রেণী:ক্লাব দেপোর্তিভো তেনেরিফের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:একস্ত্রাক্লাসার খেলোয়াড়
ভারতীয় ১০০ টাকার নোট ভারতীয় টাকার একটি মূল্য। ১৯৩৫ সাল থেকে ভারতীয় রিজার্ভ ব্যাঙ্ক ভারতে মুদ্রা নিয়ন্ত্রক কর্মসূচির উপর ভিত্তি করে এটি ক্রমাগত উৎপাদন করে যাচ্ছে। ভারতীয় ১০০ টাকার ব্যাংক নোট মহাত্মা গান্ধী নতুন সিরিজের একটি অংশ (১৯৯৮ সালে লায়ন ক্যাপিটাল সিরিজকে প্রতিস্থাপন করা হয়েছিল)। এই নোটগুলি মহাত্মা গান্ধী নতুন সিরিজের ব্যাঙ্কনোটের সাথে প্রচলন রয়েছে যা ২০১৮ সালের জুলাই মাসে চালু করা হয়েছিল। প্রথম ১০০ টাকার নোটে রাজা পঞ্চম জর্জের প্রতিকৃতি বৈশিষ্ট্যমণ্ডিত ছিল। ১৯৪৭ সালে স্বাধীনতার পর, ভারতীয় রিজার্ভ ব্যাংক ভারতের প্রতীক হিসেবে পঞ্চম জর্জের প্রতিকৃতিকে ভারতের জাতীয় প্রতীক দিয়ে প্রতিস্থাপন করে, লায়ন ক্যাপিটাল সিরিজের নোটের অংশ হিসাবে উৎপাদন অব্যাহত রেখেছিল।   নতুন মহাত্মা গান্ধী সিরিজ  ২০১৬ সালের ১০ নভেম্বর, ভারতীয় রিজার্ভ ব্যাংক মহাত্মা গান্ধী নতুন সিরিজের অংশ হিসেবে একটি নতুন ও পুনঃনকশাকৃত ব্যাংক নোট বাজারে ছাড়ার ঘোষণা দেয়।RBI to issue ₹1,000, ₹100, ₹50 with new features, design in coming months ১৯ জুলাই ২০১৮ তারিখে ভারতীয় রিজার্ভ ব্যাংক ১০০ টাকার নোটের নতুন নকশা উন্মোচন করে।   নকশা  নতুন ব্যাংক নোটটির বিপরীত দিকে রানি কি ভাভ (কুইন স্টেপওয়েল) এর মোটিফসহ নীলচে বেগুনী রঙের একটি বেস রয়েছে। রানী কি ভাভ ভারতের গুজরাত রাজ্যের পাটণ জেলার পাটণে অবস্থিত। এটি ইউনেস্কো ঘোষিত একটি বিশ্ব ঐতিহ্যবাহী স্থান। ব্যাংক নোটটির মাত্রা ১৪২ মিমি × ৬৬ মিমি।   মহাত্মা গান্ধী সিরিজ  মহাত্মা গান্ধী সিরিজের ১০০ টাকার ব্যাংকটি নোট ১৫৭×৭৩ মিমি নীল-সবুজ রঙের, বিপরীত দিকে মহাত্মা গান্ধীর প্রতিকৃতিতে ভারতীয় রিজার্ভ ব্যাংক গভর্নরের স্বাক্ষরযুক্ত রয়েছে। মুদ্রা শনাক্ত করতে দৃষ্টি প্রতিদ্বন্দ্বিদের সহায়তা করার জন্য এটিতে ব্রেইল বৈশিষ্ট্য রয়েছে। বিপরীত দিকে গোয়েচা লা এর একটি দৃশ্য দেখায়।   নিরাপত্তা বৈশিষ্ট্য  ১০০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;  একটি জানালাযুক্ত সুরক্ষা থ্রেড যাতে 'भारत' (দেবনাগরী লিপিতে ভারত) এবং 'RBI' পর্যায়ক্রমে রয়েছে।  মহাত্মা গান্ধীর প্রতিকৃতির ডান পাশে পাশে উল্লম্ব ব্যান্ডের নোটের মানের প্রচ্ছন্ন চিত্র।  মহাত্মা গান্ধীর জলছবি যা মূল প্রতিকৃতির মিরর চিত্র।  নোটের নম্বর প্যানেল এম্বেডড ফ্লোরোসেন্ট ফাইবার এবং অপটিকভাবে পরিবর্তনশীল কালিতে মুদ্রিত হয়।  ২০০৫ সাল থেকে অতিরিক্ত সুরক্ষা বৈশিষ্ট্য যেমন মেশিনরিডেবল সুরক্ষা থ্রেড, ইলেক্ট্রোটাইপ জলছাপ এবং মুদ্রণের বছর ব্যাংক নোটে উপস্থিত থাকে।   ভাষা  অন্যান্য ভারতীয় টাকার নোটের মতো,  ১০০ টাকার নোটের পরিমাণ (মূল্য) ১৭টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২টি অষ্টম তফসিলভুক্ত ভাষার মধ্যে ১৫টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল - অসমীয়া, বাংলা, গুজরাতি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।  + কেন্দ্রীয় পর্যায়ের সরকারি ভাষাসমূহ (নিচে শেষ হয়)ভাষা ১০০ইংরাজী  One Hundred rupeesহিন্দি  ১৫টি রাজ্য স্তরে/ অন্যান্য সরকারি ভাষা (ভাষা প্যানেলের ভাষাসমূহ) অসমীয়া   বাংলা   গুজরাতি   কন্নাড়   কাশ্মীরি   কঙ্কনি   মালয়ালম   মারাঠি   নেপালী   ওড়িয়া   পাঞ্জাবী   সংস্কৃত   তামিল   তেলুগু   উর্দু    তথ্যসূত্র  বিষয়শ্রেণী:ভারতীয় টাকার নোট
লাতভীয় ফুটবল ফেডারেশন (, ; এছাড়াও সংক্ষেপে এলএফএফ নামে পরিচিত) হচ্ছে লাতভিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৯শে জুন তারিখে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭১ বছর পর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর লাতভিয়ার রাজধানী রিগায় অবস্থিত।  এই সংস্থাটি লাতভিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লাতভীয় শীর্ষ লীগ, লাতভীয় কাপ এবং লাতভীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে লাতভীয় ফুটবল ফেডারেশনের সভাপতির দায়িত্ব পালন করছেন ভাদিমস লাসেঙ্কো এবং সাধারণ সম্পাদকের দায়িত্ব পালন করছেন এডগার পুকিন্সকস।  ইতিহাস এলএফএফ ১৯২১ সালের ১৯শে জুন তারিখে লাতভীয় ফুটবল ইউনিয়ন () হিসাবে প্রতিষ্ঠিত হয়েছিল এবং ১৯৪০ সাল পর্যন্ত সক্রিয় ছিল, যা লাটভিয়ার সোভিয়েত দখলের পরে বন্ধ হয়ে যায়। ১৯২২ সালে, লাতভীয় ফুটবল ইউনিয়ন আয়োজিত লাতভীয় চ্যাম্পিয়নশিপে ১২টি এসোসিয়েশন, ২২টি দল এবং ৪৭৯টি ফুটবল খেলোয়াড় অংশগ্রহণ করেছিল। এক বছর আগে, ফুটবলের নিয়ম প্রথমবারের জন্য লাতভীয় ভাষায় প্রকাশিত হয়েছিল এবং ১৯৩৩ সালের মে মাসে লাটভিয়াকে ফিফায় একটি সদস্য হিসেবে গ্রহণ করেছিল। ফ্রান্সে গ্রহণযোগ্যতা অনুষ্ঠানে হার্বার্টস বাউমানিস লাটভিয়ার প্রতিনিধি ছিলেন। ১৯২৫ সালে, লাতভীয় ফুটবল ইউনিয়ন দেশের বিভিন্ন অঞ্চলে ফুটবল ইউনিয়ন প্রতিষ্ঠা করে এবং ১৯২৭ সালে ভার্সলিগা নামে শীর্ষ-স্তরের প্রতিযোগিতা শুরু হয়। এতে রিগা থেকে তিনটি শক্তিশালী দল এবং লিয়েপায়ার একটি ক্লাব ছিল। ১৯৪০ সাল পর্যন্ত এই ব্যবস্থা চালু ছিল এবং অতঃপর ভার্সলিগায় দলের সংখ্যা বেড়ে দাঁড়িয়েছিল আটটিতে। এই ইউনিয়নটি আনুষ্ঠানিকভাবে ১৯৪০ সালের ১১ নভেম্বর তারিখে সোভিয়েত পেশাগত কর্তৃপক্ষ কর্তৃক বিলুপ্ত হয়।  কর্মকর্তা   অবস্থান  নাম সভাপতি  ভাদিমস লাসেঙ্কো সহ-সভাপতি  সের্গেইস কোভালোভস সাধারণ সম্পাদক  এডগার পুকিন্সকস কোষাধ্যক্ষ   গণমাধ্যম এবং যোগাযোগ পরিচালক  টমস আরমানিস প্রযুক্তিগত পরিচালক  ইয়ুরিস আন্দ্রেয়েভস ফুটসাল সমন্বয়কারী  আর্তুরস গাইদেলস জাতীয় দলের কোচ (পুরুষ)  দাইনিস কাজাকেভিচস জাতীয় দলের কোচ (নারী)  দিজিস মাতিস রেফারি সমন্বয়কারী  আলেক্সান্দ্রস আনুফ্রিয়েভস  তথ্যসূত্র  বহিঃসংযোগ       ফিফা-এ লাতভীয় ফুটবল ফেডারেশন    উয়েফা-এ লাতভীয় ফুটবল ফেডারেশন   বিষয়শ্রেণী:লাতভীয় ফুটবল ফেডারেশন বিষয়শ্রেণী:১৯২১-এ লাতভিয়া-এ প্রতিষ্ঠিত বিষয়শ্রেণী:১৯২১-এ প্রতিষ্ঠিত ক্রীড়া সংস্থা বিষয়শ্রেণী:লাতভিয়ার ক্রীড়া নিয়ন্ত্রণ সংস্থা বিষয়শ্রেণী:লাতভিয়ার ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:লাতভিয়ায় ফুটবল
বাংলাদেশের চট্টগ্রাম বিভাগের একটি জেলা শহর ব্রাহ্মণবাড়িয়া। ৯টি উপজেলা নিয়ে ব্রাহ্মণবাড়িয়া জেলা গঠিত। ব্রাহ্মণবাড়িয়াকে ১৯৮৪ সালে একটি জেলা হিসাবে ঘোষণা করা হয়। এটি আয়তন: ১৮৮১.২০ বর্গ কিমি। অবস্থান: ২৩°৩৯´ থেকে ২৪°১৬´ উত্তর অক্ষাংশ এবং ৯০°৪৪´ থেকে ৯১°৫১´ পূর্ব দ্রাঘিমাংশ। সীমানা: উত্তরে কিশোরগঞ্জ এবং হবিগঞ্জ জেলা, দক্ষিণে কুমিল্লা জেলা, পূর্বে হবিগঞ্জ জেলা ও ভারতের ত্রিপুরা রাজ্য, পশ্চিমে মেঘনা নদী, কিশোরগঞ্জ, নরসিংদী ও নারায়ণগঞ্জ জেলা।   জনসংখ্যা ২৮৪০৪৯৮; পুরুষ ১৩৬৬৭১১, মহিলা ১৪৭৩৭৮৭। মুসলিম ২৬২৭৮১০, হিন্দু ২১১৮৯৯, বৌদ্ধ ১১৮, খ্রিস্টান ৩৮৯ এবং অন্যান্য ২৮২। মুক্তিযুদ্ধ ১৯৭১ সালে ব্রাক্ষ্মণবাড়ীয়া জেলা ২ নং সেক্টরের অধীন ছিল। এটি বাংলাদেশের ১৭ তম বৃহত্তম শহর। ব্রাহ্মণবাড়িয়া জেলা ৯টি উপজেলা, ৯টি থানা, ৫টি পৌরসভা, ১০০টি ইউনিয়ন, ৯৯৩টি মৌজা, ১৩৩১টি গ্রাম ও ৬টি সংসদীয় আসন নিয়ে গঠিত।   প্রশাসন  ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ২২.৪৯ বর্গ কি.মি. আয়তনের ব্রাহ্মণবাড়িয়া শহরের ১৭.৬০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ।   ভূগোল এবং জলবায়ু  thumb|left|ব্রাহ্মণবাড়িয়া থেকে দেখা তিতাস নদী ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে।পরিবেশ পরিসংখ্যানের বাংলাদেশ সংকলন। বাংলাদেশ পরিসংখ্যান ব্যুরো, পরিসংখ্যান বিভাগ, পরিকল্পনা মন্ত্রক, গণপ্রজাতন্ত্রী বাংলাদেশ সরকার। ২০০৯  ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে।  চিত্রশালা thumb|ব্রাহ্মণবাড়িয়া শহরে কান্দিপাড়ার নিকট টিএ সড়কের একটি দৃশ্য   উল্লেখযোগ্য ব্যক্তি  দেখুন: ব্রাহ্মণবাড়িয়া জেলার ব্যক্তিবর্গের তালিকা   তথ্যসূত্র   বহিঃসংযোগ    বিষয়শ্রেণী:বাংলাদেশের নগর বিষয়শ্রেণী:চট্টগ্রাম বিভাগের জনবহুল স্থান
কুলসুম সায়ানী (২১ অক্টোবর ১৯০০ - ২৭ মে ১৯৮৭) ছিলেন একজন ভারতীয় মুসলিম মহিলা স্বাধীনতা সংগ্রামী, সমাজকর্মী, গান্ধী জাতীয়তাবাদী এবং শিক্ষাকর্মী। তিনি তার বাবা এবং স্বামী ডঃ জান মোহাম্মদ সায়ানীর সাথে মহাত্মা গান্ধীর অসহযোগ আন্দোলনের সাথে যোগ দেন।   প্রারম্ভিক জীবন এবং পটভূমি  কুলসুম সায়ানী ১৯০০ সালের ২১ অক্টোবর গুজরাটে জন্মগ্রহণ করেন। তার বাবা রজব আলী প্যাটেল ছিলেন মৌলানা আজাদের ব্যক্তিগত চিকিৎসক এবং কিছু সময়ের জন্য মহাত্মা গান্ধীর চিকিৎসক হিসেবেও কাজ করেছিলেন। গান্ধীজি দক্ষিণ আফ্রিকা থেকে ফিরে আসার পর কুলসুমকে তার বাবা সঙ্গে নিয়ে গান্ধীজির সাথে দেখা করতে যান। কুলসুম দাবি করেছিলেন যে তিনি ভারতের সাক্ষরতার হার উন্নত করেছেন। তিনি মহাত্মা গান্ধীর দেখানো পথে চরকা গোষ্ঠীর সদস্য হন।   কর্মজীবন  ১৯১৭ সালে কুলসুম তার বাবার সাঙ্গে মহাত্মা গান্ধীর সাথে দেখা করেন। এরপর তিনি মহাত্মা গান্ধীর একজন অনুসারী হন। ভারতীয় জাতীয় আন্দোলনের সময় তিনি সক্রিয়ভাবে সামাজিক সংস্কারের জন্য লড়াই করেছেন। তিনি ভারতের স্বাধীনতা আন্দোলনে অংশগ্রহণ করেছিলেন।  তিনি সামাজিক সমস্যা সম্পর্কে সচেতনতা বৃদ্ধির জন্য ভারতীয় জাতীয় কংগ্রেস কর্তৃক আয়োজিত জন জাগরণ কর্মসূচিতে গুরুত্বপূর্ণ ভূমিকা পালন করেন। কুলসুম মুম্বই এবং মুম্বই সংলগ্ন শহরতলি এলাকাতেও কাজ করতেন। তবে মুসলিম লীগের নেতারা তার কর্মকাণ্ডকে সমর্থন করেননি। তারা বিশ্বাস করত যে তিনি দরিদ্র সম্প্রদায়কে ভারতীয় জাতীয় কংগ্রেসে যোগদানের জন্য প্রলুব্ধ করছেন। তাই তারা তার প্রচেষ্টাকে ব্যর্থ করার জন্য পাল্টা কর্মসূচির আয়োজন করেন।  তিনি হেল্পার নামে একটি উর্দু পাক্ষিক প্রকাশনা চালু করেন। প্রাপ্তবয়স্কদের মধ্যে শিক্ষার প্রচারে তার সক্রিয় অবদান ছিলো। তিনি বিশ্বের নানান স্থান ঘুরে বেড়িয়েছেন। বেশ কয়েকটি আন্তর্জাতিক সম্মেলনে ভারতের প্রতিনিধিত্বও করেছেন।   ব্যক্তিগত জীবন  তিনি স্বাধীনতা সংগ্রামী ডঃ জান মোহাম্মদ সায়ানীকে বিয়ে করেন, যিনি ছিলেন একজন অগ্রণী আইনজীবী রহিমতুল্লা এম. সায়ানীর পুত্র। তার বড় ছেলে হামিদ সায়ানি ছিলেন একজন অভিনেতা, রেডিও ব্যক্তিত্ব এবং জাদুকর। হামিদ বোর্নভিটা কুইজ প্রতিযোগিতা পরিচালনার জন্য বিখ্যাত হন। তার ছোট ছেলে আমীন সায়ানি ছিলেন রেডিও ব্যক্তিত্ব, যিনি তার কণ্ঠস্বর এবং বিনাকা গীতমালা পরিবেশনার জন্য বিখ্যাত হয় ওঠেন।   সাহিত্যকর্ম   গর্বিত শিক্ষাই মূল অনুভূতি  ভারত-পাক মৈত্রী – মেরে প্রয়াত্ন  ভারতীয় স্বতন্ত্রতা সংগ্রাম মে মহিলাঁও কি ভূমিকা   ভারত মে প্রৌঢ় শিক্ষা   পুরস্কার  ১৯৫৯ সালে ভারত সরকার তাকে পদ্মশ্রী পুরস্কারে সম্মানিত করে। ১৯৬৯ সালে সাহিত্যে তার অবদানের জন্য তিনি ভারতের রাষ্ট্রপতির কাছ থেকে জওহরলাল নেহেরু নেহেরু সাক্ষরতা পুরস্কার লাভ করেন।   মৃত্যু  ১৯৮৭ সালের ২৭ মে কুলসুম সায়ানির জীবনাবসান হয়।   গ্রন্থপঞ্জি     তথ্যসূত্র   বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় নারী সমাজকর্মী বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:২০শ শতাব্দীর ভারতীয় নারী বিষয়শ্রেণী:১৯৮৭-এ মৃত্যু বিষয়শ্রেণী:১৯০০-এ জন্ম বিষয়শ্রেণী:২০শ শতাব্দীর ভারতীয় ব্যক্তি
ফ্লেমিশ ভাষা (ওলন্দাজ:Vlaams) উত্তর বেলজিয়ামের ঐতিহাসিক ফ্ল্যান্ডার্স অঞ্চলে প্রচলিত ভাষা। এটি ওলন্দাজ ভাষার একটি স্থানীয় রূপ। বেলজিয়ামের বাইরে নেদারল্যান্ডসের দক্ষিণাংশে এবং উত্তর ফ্রান্সের কিছু এলাকাতে ভাষাটি প্রচলিত। বেলজিয়াম ও নেদারল্যান্ডসের সরকার ভাষাটিকে সরকারিভাবে ওলন্দাজ ভাষা হিসেবে গণ্য করে। কিন্তু ঐতিহাসিক ফ্ল্যান্ডার্স অঞ্চলে অবস্থিত লোকেরা ঐতিহাসিক ও সামাজিক-সাংস্কৃতিক কারণে ফ্লেমিশ নামটি ব্যবহার করতে পছন্দ করে।   তথ্যসূত্র   বিষয়শ্রেণী:ওলন্দাজ ভাষা বিষয়শ্রেণী:বেলজিয়ামের ভাষা বিষয়শ্রেণী:ইউরোপের ভাষা